Document ID: 32001R0077

Uredba Komisije (ES) št. 77/2001
z dne 5. januarja 2001
o spremembi prilog k Uredbi (ES) št. 1547/1999 in k Uredbi Sveta (ES) št. 1420/1999 glede pošiljk določenih vrst odpadkov v Albanijo, Brazilijo, Bolgarijo, Burundi, Jamajko, Maroko, Nigerijo, Peru, Romunijo, Tunizijo in Zimbabve
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Odločbo Komisije 1999/816/ES [2], in zlasti člena 17(3) Uredbe,
ob upoštevanju Uredbe Sveta (ES) št. 1420/1999 z dne 29. aprila 1999 o določitvi skupnih pravil in postopkov, ki se uporabljajo za pošiljke določenih vrst odpadkov v določene države nečlanice OECD [3], kakor je bila spremenjena z Uredbo Komisije (ES) št. 1208/2000 [4], in zlasti s člena 3(5) Uredbe Sveta,
ob upoštevanju naslednjega:
(1) Januarja 2000 je Komisija poslala verbalno noto vsem državam nečlanicam OECD (ter Madžarski in Poljski, ki še ne uporabljata dokončnega Sklepa OECD C(92)39). Namen te verbalne note je bil trojen: (a) obvestiti te države o novih uredbah Skupnosti; (b) zaprositi za potrditev stališč, kakor so navedena v prilogah k Uredbi (ES) št. 1420/1999 in Uredbi Komisije (ES) 1547/1999 z dne 12. julija 1999 o določitvi kontrolnih postopkov v skladu z Uredbo Sveta (EGS) št. 259/93, ki se uporabljajo za pošiljke določenih vrst odpadkov v določene države, za katere ne velja dokončni Sklep OECD C(92) 39 [5], kakor je bila nazadnje spremenjena z Uredbo (ES) št. 1552/2000 [6], in (c) dobiti odgovor od tistih držav, ki niso odgovorile leta 1994.
(2) Med državami, ki so odgovorile, so Brazilija, Bolgarija, Burundi, Jamajka, Maroko, Nigerija, Peru, Romunija, Tunizija in Zimbabve sporočili Komisiji, da se uvoz določenih odpadkov, navedenih v Prilogi II k Uredbi (EGS) št. 259/93, sprejme bodisi brez vsakršnega kontrolnega postopka ali skladno s kotrolnim postopkom, uporabljenim v Prilogi III ali IV k Uredbi ali določenim v členu 15 Uredbe. Glede drugih odpadkov so te države navedle, da ne želijo sprejemati pošiljk.
(3) Albanija je na verbalno noto odgovorila, da se njeno stališče ni spremenilo. Vendar se morajo določbe, ki zadevajo Albanijo, spremeniti, da bi upoštevali nov sistem označevanja določenih vrst odpadkov iz Priloge II k Uredbi (ES) št. 259/93, kakor je bila spremenjena z Odločbo 1999/816/ES.
(4) Skladno s členom 17(3) Uredbe (EGS) št. 259/93 je bil odbor, ustanovljen s členom 18 Direktive Sveta 75/442/EGS z dne 15. julija 1975 o odpadkih [7], kakor je bila nazadnje spremenjena z Odločbo Komisije 96/350/ES [8], obveščen o uradnih prošnjah teh držav 23. junija 2000 (12. julija za Burundi).
(5) Da bi upoštevali nov položaj teh držav, je treba istočasno spremeniti Uredbo (ES) št. 1420/1999 in Uredbo (ES) št. 1547/1999.
(6) Ukrepi, predvideni v tej uredbi, so v skladu z mnenjem odbora, ustanovljenega s členom 18 Direktive 75/442/EGS -
SPREJELA NASLEDNJO UREDBO:
Člen 1
Uredba (ES) št. 1547/1999 se spremeni, kot sledi:
1. Priloga A se spremeni, kot je določeno v Prilogi A k tej uredbi.
2. Priloga B se spremeni, kot je določeno v Prilogi B k tej uredbi.
3. Priloga C se spremeni, kot je določeno v Prilogi C k tej uredbi.
4. Priloga D se spremeni, kot je določeno v Prilogi D k tej uredbi.
Člen 2
Uredba (ES) št. 1420/1999 se spremeni, kot sledi:
1. Priloga A se spremeni, kot je določeno v Prilogi E k tej uredbi.
2. Priloga B se spremeni, kot je določeno v Prilogi F k tej uredbi.
Člen 3
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. januarja 2001

Labels: 3
5
20